b'\n_START_ARTICLE_\nAedruut\n_START_SECTION_\nLevila\n_START_PARAGRAPH_\nPeamiselt on see taim levinud L\xc3\xb5una-Euroopas ja Eestis kasvatatakse aedades ravi- ja maitsetaimena.\n_START_SECTION_\nKirjeldus\n_START_PARAGRAPH_\nAedruudile on omane sinakashall toon. Taime vars on harunenud ja 20\xe2\x80\x9350\xc2\xa0cm k\xc3\xb5rge. Lehed on rootsulised, v\xc3\xa4ljaarvatud k\xc3\xb5ige \xc3\xbclemised, mis on rootsuta. Aedruudi \xc3\xb5ied on kollakasrohelised ja taimed \xc3\xb5itsevad juunis\xe2\x80\x93juulis. Kogu taimel on \xc3\xb5lin\xc3\xa4\xc3\xa4rmed. Aedruudi viljaks on paljuseemneline kupar.\n_START_SECTION_\nKasutamine\n_START_PARAGRAPH_\nAedruut sisaldab eeterlikke \xc3\xb5lisid, flavonoid rutiini, furokumariini, vaha, parkaineid, m\xc3\xb5ruaineid, C-vitamiini ja P-vitamiini. Taimel on p\xc3\xb5letiku-, krambi- ja nugilistevastane, antibakteriaalne, fungitsiidne, rahustav, \xc3\xbcldtugevdav, toniseeriv, m\xc3\xbcrke neutraliseeriv, valuvaigistav ja haavu parandav toime._NEWLINE_Peamiselt tarvitatakse seda teena ja tinktuurina. Kuna taim on m\xc3\xbcrgine, peab selle tarvitamisega v\xc3\xa4ga ettevaatlik olema._NEWLINE_Kasutatakse seda ka v\xc3\xa4hesel m\xc3\xa4\xc3\xa4ral maitsetaimena. N\xc3\xa4iteks sobib see salati-, tomati-, muna-, kohupiima- ja juustutoitudele aga ka v\xc3\xb5ileivale, lamba- ja ulukilihale.\n_START_SECTION_\nKultuuris\n_START_PARAGRAPH_\nAedruut on Leedu rahvuslill.'